Cuneiform Tablet TC 2 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-ep ù pu-šu-ke-en₆ qí-bi-ma ta-áš-pu-ra-nim um-ma a-tù-nu-ma i-na lu-qú-tim ša šé-ep ì-lí-áš-ra-ni 6.33333 ma-na AN.NA ù 0.5 TÚG iš-tí {d}NIN.ŠUBUR-ba-ni e-ta-lu-tám e-pu-uš-ma šu-uq-li ip-ṭù-ur-ma AN.NA-ki il₅-qé a-pu-ùḫ a-wi-lim sà-ri-im šu-ut AN.NA i-a-am il₅-té-qé a-na AN.NA-ki-a 6 GÍN.TA ša-áš-qí-lá-šu a-ša-me-ma i-na lu-qú-tim ší-a-tí-ma 16.5 ma-na-KÙ BABBAR AN.NA ù 0.5 ma-na 7 GÍN KÙ.BABBAR iš-tí i-dí-a-bi-im DUMU i-dí-IŠTAR a-na AN.NA 6 GÍN.TA ú-lá i-ba-ta-aq IGI {d}en-LÍL-ba-ni IGI PUZUR₄-a-šur DUMU e-la-lí ú-nu-tí ù ú-nu-sú-nu iš-té-ni-iš a-na-nu-um ir-de₈-ma a-wi-lúm sà-ru-um a-ṣé-er AN.NA qá-tim ša a-dí-nu-šu-nu-tí ù AN.NA 1 GÚ ù 2 GÚ up-ta-re-er a ki-ma šu-nu a-ma-kam wa-áš-bu-ni a-wi-lam ú-dí-du-ma i-na i-a-im il₅-qé-ma ú-nu-sú-nu ša-lim-tám il₅-ta-qé-ú ILLAT-at lá-qé-ep ú-ku-ul-tám 0.66666 ma-na 5 GÍN.TA iš-ku-nu šu-nu šu-a-tí 0.33333 ma-na.TA ú-ša-áš-ki-nu-šu mì-šu a-num ša i-na i-a-tim-ma lu-qú-tim e-ku-lu lu i-na AN.NA-ki-šu-nu il₅-qé lu i-na TÚG-tí-šu-nu il₅-qé-e ú-dí-du-šu-ma i-na i-a-im il₅-qé-ma ṣú-ba-tí-šu-nu ù AN.NA-ak-šu-nu šál-ma-am-ma ú-ta-er a-pu-tí-a-ma a-na-ku lá a-ḫa-li-iq iš-tí-in ù šé-na lu-uš-bu-ma a-šar us-ma-at-ni le-pu-šu šu-ma da-nu-tám e-ta-wu-ú a-na kà-ri-im al-kà